Document ID: 32006D0212

NÕUKOGU OTSUS,
14. märts 2006,
millega muudetakse otsust 1999/70/EÜ riikide keskpankade välisaudiitorite kohta Öesterreichische Nationalbank’i välisaudiitorite osas
(2006/212/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingule lisatud protokolli Euroopa Keskpankade Süsteemi ja Euroopa Keskpanga põhikirja kohta, eriti selle artikli 27 lõiget 1,
võttes arvesse Euroopa Keskpanga 1. veebruari 2006. aasta soovitust EKP/2006/1 Euroopa Liidu Nõukogule Öesterreichische Nationalbank’i välisaudiitorite kohta, (1)
ning arvestades järgmist:
(1)
Euroopa Keskpanga (EKP) ja eurosüsteemi riikide keskpankade raamatupidamist peavad auditeerima sõltumatud välisaudiitorid, keda soovitab EKP nõukogu ja kiidab heaks Euroopa Liidu Nõukogu.
(2)
Öesterreichische Nationalbank’i föderaalseaduse artikli 37 lõike 1 kohaselt valib Öesterreichische Nationalbank’i (ÖNB) üldkoosolek igal aastal kaks audiitorit ja kaks asendusaudiitorit. Asendusaudiitorite volitus kehtib ainult juhul, kui audiitorid ei saa auditeerimist teostada.
(3)
ÖNB seniste välisaudiitorite volitusi ei saa pärast 2005. majandusaasta auditeerimist täiendavaks ametiajaks uuendada. Seetõttu on vaja määrata välisaudiitorid ametisse alates 2006. majandusaastast.
(4)
Kooskõlas ühenduse ja Austria avaliku hanke õigusaktidega on ÖNB oma uuteks välisaudiitoriteks valinud KPMG Alpen-Treuhand GmbH, TPA Horwath Wirtschaftsprüfung GmbH, Moore Stephens Austria Wirtschaftsprüfungsgesellschaft mbH ja BDO Auxilia Treuhand GmbH ning EKP leiab, et nad vastavad ametikohale nimetamise nõuetele.
(5)
EKP nõukogu soovitas, et välisaudiitorite volitusi peaks saama uuendada igal aastal, kuid ametisoleku tähtaeg ei või ületada viit aastat.
(6)
On asjakohane järgida EKP nõukogu soovitust ning muuta vastavalt nõukogu otsust 1999/70/EÜ, (2)
ON TEINUD JÄRGMISE OTSUSE:
Artikkel 1
Otsuse 1999/70/EÜ artikli 1 lõige 9 asendatakse järgmisega:
“9. Öesterreichische Nationalbank’i (ÖNB) välisaudiitorite ühine volitus antakse 2006. majandusaastaks KPMG Alpen-Treuhand GmbH’le ja TPA Horwath Wirtschaftsprüfung GmbH’le.
ÖNB asendusaudiitorite ühine volitus antakse 2006. majandusaastaks Moore Stephens Austria Wirtschaftsprüfungsgesellschaft mbH’le ja BDO Auxilia Treuhand GmbH’le.
Neid volitusi võib igal aastal uuendada, kuid ametisoleku tähtaeg kokku ei või ületada viit aastat ning lõpeb hiljemalt 2010. majandusaastaga.”
Artikkel 2
Käesolevast otsusest teatatakse Euroopa Keskpangale.
Artikkel 3
Käesolev otsus avaldatakse Euroopa Liidu Teatajas.
Brüssel, 14. märts 2006

Labels: 2
18
4